Happirikastimia, CPAP- ja NIV-laitteita käyttävien   
varautuminen sähkökatkoihin

Energian saamisen epävarmuuden vuoksi suunnitellut tai suunnittelemattomat sähkökatkot ovat mahdollisia tulevan syksyn tai talven aikana. Sähköyhtiöt pyytävät asiakkaitaan tarkistamaan sähköyhtiön verkkopalvelussa omat yhteystiedot ajantasaisiksi mahdollisia sähköyhtiön häiriötiedotteita varten. Pyydämme huomioimaan alla olevat asiat.

1. Jos sinulla on käytössäsi akkukäyttöinen matkaolosuhteisiin tarkoitettu NIV- (kaksoispaineventilaaatiohoito) tai happirikastin, tarkista sen käyttökuntoisuus ja pidä akkukäyttöinen laite käyttövalmiina sähkökatkosten varalta.
2. Jos sinulla on käytössä happipullo tai nestehappi matkaolosuhteisiin, tarkista pullon tai nestesäiliön käyttökelpoisuus ja pidä ne käyttövalmiina mahdollisten sähkökatkosten varalle.
3. Jos sinulla on verkkovirralla toimiva CPAP-laite (continuous positive airway pressure) uniapnean hoitoon, voit olla yksittäisen yön tai osan yötä ilman laitetta, jos mahdollinen suunniteltu sähkökatko osuu yöaikaan. Jos olet itse hankkinut akkukäyttöisen CPAP-laitteen matkakäyttöön; pidä akkukäyttöinen laite käyttövalmiina.
4. Jos sinulla on verkkovirralla toimiva NIV-laite hengitysvajauksen hoitoon, saatat voida olla yksittäisen yönä osan ajasta ilman laitetta, jos mahdollinen sähkökatko osuu yöaikaan. Osalla potilaista on akkukäyttöinen laite varalaitteena; pidä akkukäyttöinen laite käyttövalmiina.

Sähkökatko kaksoispaineventilaattoria käytettäessä pysäyttää laitteen. Kotihoidossa kotona käytettävät maskit ovat ns. tuulettuvia maskeja eli hengityshoitolaitteen pysähdyttyäkin maskin kautta pystyy hengittämään. Maskissa tai sen letkuun liittävässä kulmakappaleessa on aukkoja, joiden kautta ilma pääsee virtaamaan. Sähkön palautuessa kaksoispaineventilaattori käynnistyy uudelleen, ellei laitetta ole virtakytkimestä sammutettu.

1. Jos käytät ventilaattoria ympärivuorokautisesti, pidä varalaite ja vara-akku käyttövalmiina.
2. Jos olet epävarma siitä, voitko olla ilman laitettasi lyhyitä aikoja tai esimerkiksi yhden yön ajan, ota tarvittaessa yhteyttä hoitopaikkaasi.

Tavallisimmat käytössä olevat laitteet

**CPAP-laitteet:**AirSense 11  
AirSense 10  
S9 Autoset  
S9 Auto 25

**NIV-laitteet:**Lumis 100 VPAP SLumis 150 VPAP STLumis 150 VPAP ST-AS9 VPAP ST iVAPSS9 VPAP SAirCurve 10 VAuto

**Akulliset NIV-laitteet:**BiPAP A40  
Stellar

*Sydän- ja keuhkokeskus 22.12.2022*